**«ҚАЗАҚСТАН ӨҢІРЛЕРІНІҢ ЭКОНОМИКАЛЫҚ ЖӘНЕ ӘЛЕУМЕТТІК ДАМУЫНЫҢ ЖАҢА КӨКЖИЕКТЕРІ»**

**2025 жылға арналған жас сарапшыларды қолдау бағдарламасы туралы ЕРЕЖЕ**

**РММ «Қазақстан Республикасының Президенті жанындағы Қазақстанның стратегиялық зерттеулер институты»**

**1. Жалпы ережелер**

1. «Қазақстан Республикасының Президенті жанындағы Қазақстанның стратегиялық зерттеулер институты» РММ Жас сарапшыларды қолдау бағдарламасы туралы осы Ережесі (бұдан әрі – Ереже) «Қазақстан өңірлерінің экономикалық және әлеуметтік дамуының жаңа көкжиегі» жас сарапшыларды қолдау бағдарламасын (бұдан әрі – Бағдарлама) ұйымдастыру мен іске асырудың ашықтығын қамтамасыз ету үшін Қазақстан Республикасының заңнамасына сәйкес әзірленді.
	1. Бағдарламаның мақсаты: отандық жас зерттеушілердің сарапшылық және ғылыми-зерттеу саласындағы бәсекеге қабілеттілігін дамыта отырып, қоғамдық ғылымдар саласында зерттеулер жүргізуіне қолдау көрсету.
	2. Бағдарламаның міндеттері:
2. сарапшылар қауымдастығын жаңа кадрлармен және инновациялық идеялармен толықтыру үшін талантты жас сарапшыларды іріктеу;
3. жас сарапшылардың зерттеу дағдыларын жетілдіру арқылы олардың біліктіліктерін арттыру;
4. елдің әлеуметтік-экономикалық және қоғамдық-саяси дамуы үшін тәжірибелік қызығушылық тудыратын зерттеу жобаларын іске асыруда әдіснамалық қолдау көрсетуді қамтамасыз ету;
5. жастар арасында талдамалық қызметті танымал ету.
	1. Осы Ереже бағдарламаны іске асыру тәртібін, оның ішінде жас сарапшыларды іріктеу және қаржыландыру тәртібін айқындайды.
	2. Бағдарламаны ұйымдастырушы – «Қазақстан Республикасының Президенті жанындағы Қазақстанның стратегиялық зерттеулер институты» РММ (бұдан әрі – ҚСЗИ).

**2. Терминдер мен анықтамалар**

2.1 Осы Ережеде келесі негізгі терминдер мен анықтамалар пайдаланылады:

|  |  |  |
| --- | --- | --- |
| **2.1.1**  | **Үміткер**  | 1) Бағдарламаға қатысуға өтінім берген сәтте 40 жастан аспаған Қазақстан Республикасыныңазаматы; 1. гуманитарлық және әлеуметтік ғылымдар саласы бойынша магистр дәрежесі және кемінде 3 жыл жұмыс тәжірибесі бар Қазақстан Республикасының азаматы;
2. ел өңірлерінің бірінде (қатысушылардың жалпы санынан 30% квота белгіленген Астана және Алматы қалаларын қоса алғанда) тұратын Қазақстан Республикасының азаматы;
3. ғылыми басылымдарда жарияланымдары және БАҚ-та талдамалық материалдары бар Қазақстан Республикасының азаматы.
 |
| **2.1.2**  | **Бағдарламаға Қатысушы**  | Бағдарламаның конкурстық іріктеуінен өткен үміткер  |
| **2.1.3**  | **Өтінім**  | Осы Ережеде белгіленген тәртіппенБағдарламаға қатысу үшін Үміткер ұсынатын, 3.4-тармақта көрсетілген құжаттар жиынтығы.  |
| **2.1.4**  | **Ментор**  | Бағдарламаға қатысушының жұмысын үйлестіретін, оның зерттеу жұмысының мақсаты мен міндеттерін айқындайтын ҚСЗИ ғылыми қызметкері |
| **2.1.5**  | **Конкурстық комиссия** | Жас сарапшыларды іріктеу үшін тең жағдайлардың қамтамасыз етілуін бақылауды жүзеге асыру мақсатында ҚСЗИ құратын және бекітетін алқалы орган.  |
| **2.1.6** | **Бағдарламаның Финалисі**  | 4 тармақта көрсетілген барлық кезеңдерді өткен және Конкурстық комиссияның оң шешімін алған Бағдарламаға қатысушы. |
| **2.1.7** | **Кадр резерві** | Конкурстық комиссияның шешіміне сәйкес ҚСЗИ кадр резервіне ұсынылатын Финалист |

# 3. Бағдарламаға қатысуға өтінімдерді қабылдау шарттары

3.1 Үйлестіруші Өтінімдерді қабылдаудың басталу және аяқталу күнін, уақытын қамтитын хабарландыруды www.kisi.kz сайтында және әлеуметтік желілерде, республикалық/өңірлік бұқаралық ақпарат құралдарында жариялайды.

3.2 Бағдарламаға қатысуға берілетін Өтінім (бұдан әрі - Өтінім) ҚСЗИ хабарландыруында көрсетілген Байқауға қатысуға өтінімдерді қабылдау мерзімі ішінде ұсынылуы тиіс.

3.3 Үміткер Бағдарламаға қатысу үшін осы Ережеге сәйкес Өтінімді электрондық сканерленген түрде, pdf форматында бір хатпен (бір архивтендірілген папкамен) мемлекеттік немесе орыс тілдерінде келесі электрондық поштаға жіберуі тиіс: granty.kisi2025@gmail.com.

3.4 Өтінім келесі құжаттарды қамтиды:

1. Осы Ереженің №2 қосымшасына сәйкес толтырылған өтініш нысаны (pdf форматындағы қол қойылған скан-көшірмесі және Word-ғы электронды нұсқасы);
2. Осы Ереженің №3 қосымшасына сәйкес уәждемелік эссе (pdf форматындағы қол қойылған скан-көшірмесі және Word-ғы электронды нұсқасы);
3. Осы Ереженің №4 қосымшасына сәйкес зерттеу тақырыбының негіздемесі (proposal) (pdf форматындағы қол қойылған скан-көшірмесі және Word-ғы электронды нұсқасы);
4. Үміткердің жеке басын куәландыратын құжаттың скан-көшірмесі;
5. Магистратураны; Философия докторы (PhD)/ профилі бойынша доктор/ ғылым кандидаты/ ғылым докторы (ғылыми дәрежелер бар болса) бітіргені туралы дипломның скан-көшірмесі.

 *5 тармақшасы**: шетелдік дипломдар үшін Қазақстан Республикасының заңнамасына сәйкес білімі туралы құжатты (құжаттарды) тану міндетті, «Болашақ» халықаралық стипендиясының түлектері үшін «Халықаралық бағдарламалар орталығы» АҚ берген растау хаты қажет.*

1. Еңбек кітапшасының немесе еңбек қызметін растайтын өзге де құжаттардың скан-көшірмелері;
2. Ғылыми еңбектерінің және БАҚ-дағы талдамалық материалдардың тізімін, мақалалардың скан-көшірмесін немесе жарияланымдарға белсенді сілтемені қосымша жолдау міндетті.

3.5 Келесі жағдайларда ҚСЗИ себептерін көрсетпей Өтінімді қараудан бас тартуға құқылы:

* + 1. Өтінімді хабарламада көрсетілген мерзімнен кеш ұсыну;
		2. Үміткердің құжаттардың толық топтамасын ұсынбауы, Өтінімде толтырылмаған тармақтардың болуы және/немесе Өтінімнің/Үміткердің осы

Ереженің талаптарына сәйкес келмеуі;

* + 1. құжаттардағы дәйексіз деректердің анықталуы;
		2. ҚСЗИ үшін беделдік нұқсан келтіретін мәліметтердің анықталуы;
		3. құжаттардың скан-көшірмелерінің сапасының төмендігі;
		4. уәждемелік эссе мен зерттеу тақырыбының негіздемесіндегі жалпы сөздер саны бойынша талаптардың сақталмауы.
	1. Байқауға қатысу тегін.
	2. Үміткер бір ғана Өтінім беруге құқылы.
	3. Үміткер ҚСЗИ-ға өтінім бергеннен кейін Өтінімнің осы Ереженің талаптарына сәйкессіздіктерін жою мақсатында Өтінімге өзгерістер енгізуге құқығы жоқ.
	4. Өтінімді қарау Үміткердің жазбаша өтініші бойынша ҚСЗИ тарапынан тоқтатылуы мүмкін.

# 4. Бағдарламаға қатысудың тәртібі мен талаптары

Бағдарлама 3 кезеңнен тұрады.

**4.1. Іріктеу кезеңі (1-кезең):**

**-** өтінімдерді қабылдау және оның осы Ереженің 2.1.1. тармақшасы мен 3.4. тармағында көрсетілген талаптарға сәйкестігін тексеру;

**-** өтінімдерді Конкурстық комиссияның қарауы және бағалауы;

**-** Конкурстық комиссияның Бағдарламаға Қатысушыларды анықтауы.

4.1.1. Үміткер бірінші кезеңге қатысу үшін осы Ереженің 3 тармағына сәйкес жинақталған Өтінімді 30 календарлық күн ішінде жолдауы тиіс.

4.1.2. ҚСЗИ осы Ереженің техникалық талаптарына сәйкес келетін Өтінімдер тізілімін қалыптастырады және ҚСЗИ ресми сайтында Бағдарламаға қатысуға тіркелген өтінімдер туралы ақпаратты жариялайды.

4.1.3. Үйлестіруші Конкурстық комиссияның қарауы және іріктеуі үшін барлық ұсынылған құжаттармен бірге Өтінімдер Тізілімін жібереді.

4.1.4. Конкурстық комиссия Өтінімдерді осы Ереженің №5 қосымшасына сәйкес бағалау өлшемдері бойынша 10 календарлық күн ішінде бағалайды.

4.1.5. Бағдарламаға қатысуға Конкурстық комиссияның бағалау нәтижелері бойынша Өтінімдері ең жоғары ұпай жинаған 20 Үміткер өтеді.

4.1.6. Ұпайлар тең болған жағдайда осы Ереженің №5 қосымшасының №2 бағалау өлшемдеріне сәйкес жоғары ұпай жинаған Үміткер өтеді.

4.1.7. Конкурстық комиссияның өтінімдерді бағалау нәтижелері бойынша үйлестіруші 3 жұмыс күні ішінде Бағдарламаға қатысушылардың тізімін қалыптастырады және осы тізімді ҚСЗИ ресми сайтында [www.kisi.kz](http://www.kisi.kz). жариялайды.

**4.2. Оқу модулі (2-кезең):**

4.2.1. Бағдарламаға қатысушылар 4 апта ішінде Бағдарламаға қатысушыларды зерттеудің тақырыптық бағыттары бойынша жетекші қазақстандық және шетелдік талдаушылардың оқыту әдіснамалық тренингтері мен семинарларын, мастер-кластарын өткізеді.

4.2.2. Бағдарламаға қатысушылардың міндеттерін орындаудан бас тартуы немесе тиісінше орындамауы Бағдарламаға қатысушылар тізімінен шығаруға әкеп соғады. Бағдарламаға қатысушылар тізімінен шығару туралы хабарлама өтінімде көрсетілген электрондық поштаға жіберіледі, сондай-ақ бағдарламаға қатысудан бас тарту электрондық мекенжайға granty.kisi2024@gmail.com жазбаша түрде жіберіледі:

4.2.3. Бағдарламаға қатысушылар бағдарламаны іске асыру кезеңінде ҚСЗИ ұйымдастыратын түрлі іс-шараларға қатысуға мүмкіндіктері бар.

**4.3. Жеке талдамалық баяндаманы әзірлеу (3-кезең):**

4.3.1. Оқу модулін аяқтағаннан кейін Бағдарламаға Қатысушылар 8 апта ішінде уәждемелік эсседе көрсетілген тақырып бойынша жеке талдамалық баяндамалар әзірлейді.

4.3.2. ҚСЗИ әзірленетін баяндамалардың мерзімдерінің сақталуын және мазмұнының сапасын бақылау мақсатында кемінде екі аптада бір рет жеке талдамалық баяндамалардың орындалуына мониторинг жасайды.

4.3.3. ҚСЗИ мониторингі үшін орындалған жұмыстарды ұсыну мерзімдерін сақтамау Бағдарламаға қатысушылардың тізімінен шығаруға әкеп соғады.

4.3.4. Бағдарламаға қатысушылар мемлекеттік немесе орыс тілдерінде жеке Талдамалық баяндамаларды электрондық мекенжайға granty.kisi2024@gmail.com жібереді.

**4.4. Финалистерді іріктеу**

4.4.1. Үйлестіруші Бағдарламаға қатысушылардың жеке Талдамалық баяндамаларын конкурстық комиссияның қарауына жібереді. Конкурстық комиссия 5 жұмыс күні ішінде ұсынылған Талдамалық баяндамаларды бағалайды және финалистерді жай дауыс беру арқылы айқындайды.

4.4.2. Конкурстық комиссияның шешімі негізінде 3 жұмыс күні ішінде Финалистпен жеке Талдамалық баяндаманы әзірлеу бойынша қызметтер көрсету туралы шарт жасалады. Қаламақы сомасы салық төлемдерін ескере отырып, 500 000 (бес жүз мың) теңгені құрайды.

4.4.3. Бағдарламаның финалистері конкурстық комиссияның шешімімен 1 жыл мерзімге ҚСЗИ кадр резервіне енгізу үшін ұсынылатын болады.

1. **Бағдарламаның өткізілу кезеңі**

|  |  |  |
| --- | --- | --- |
| **1.** | **Қатысушыларды іріктеу:**  | **Мерзімі** |
| 1.1 | Бағдарламаға қатысуға өтінімдерді қабылдау. Үміткер өтінімнің сканерленген көшірмесін белгіленген нысан бойынша granty.kisi2024@gmail.com электрондық поштасына жібереді  | 2025 ж. 7 сәуірінен 30 мамыры аралығында  |
| 1.2 | Техникалық талаптарға және № 1 және № 2 Бағалау критерийлеріне сәйкес конкурстық негізде Бағдарламаның 20 қатысушысын іріктеу (№ 5 қосымша) | 2025 ж.2-09 маусымы аралығы  |
| 1.3 | ҚСЗИ тарапынан Бағдарламаға Қатысушылардың Тізімін бекіту | 10 маусым 2025 ж. |
| **2** | **Оқу модулі:** |  |
| 2.1 | Бағдарламаға қатысушылармен бағдарлау кездесуі (онлайн) | 13 маусым 2025 ж. |
| 2.2 | Жеке кесте бойынша оқу-әдістемелік тренингтер мен семинарларға, жетекші талдаушылардың шеберлік сабақтарына қатысу (онлайн) | 2025 ж. 16 маусыммен 04 шілдесі аралығы |
| **3** | **Баяндама әзірлеу:** |  |
| 3.1. | Бағдарламаға қатысушылардың жеке талдамалық баяндамаларын әзірлеуі және granty.kisi2024@gmail.com электрондық поштасына жіберу | 2025 ж. 7 шілде 2025 ж. 8 қыркүйекке дейін  |
| 3.2. | Байқау комиссиясының жеке талдамалық баяндамаларды қарауы | 2025 ж. 09-22 қыркүйегі аралығы  |
| 3.3. | Бағдарлама финалистері туралы ақпаратты жариялау | 26 қыркүйек 2025 ж. |

1. **Қорытынды ережелер**
	1. Осы Ережемен реттелмеген және қозғалмаған мәселелер ҚСЗИ Конкурстық комиссияның қарауына шығарылады.
	2. Осы Ереженің Бағдарламасының қандай да бір нормалары Қазақстан Республикасының заңнамасына қайшы келсе, онда осы Ережеге өзгерістер енгізілгенге дейінгі Қазақстан Республикасы заңнамасының нормалары қолданылады.

 *№ 1 қосымша*

**«ҚАЗАҚСТАН ӨҢІРЛЕРІНІҢ ЭКОНОМИКАЛЫҚ ЖӘНЕ ӘЛЕУМЕТТІК ДАМУЫНЫҢ ЖАҢА КӨКЖИЕКТЕРІ»**

**ЖАС САРАПШЫЛАРҒА АРНАЛҒАН БАҒДАРЛАМА**

|  | Тақырып | Сипаттама |
| --- | --- | --- |
| ЭКОНОМИКА |
|  | **Цифрландыру және оның Қазақстан өңірлерінің экономикалық дамуына әсері**  | Өңір экономикасының әртүрлі секторларына, соның ішінде ауыл шаруашылығы, өнеркәсіп және қызмет көрсету салаларына цифрлық технологияларды енгізудің тиімділігін зерттеу. |
|  | **Қазақстан өңірлерінің экономикасын өзгертудегі жасыл технологиялар мен тұрақты дамудың рөлі**  | Өңірлік деңгейде жасыл экономикаға көшу әлеуетін бағалау, өнеркәсіп пен ауыл шаруашылығына экологиялық таза технологияларды енгізу. |
|  | **Өңірлерде шағын және орта бизнесті дамыту арқылы Қазақстан экономикасын әртараптандыру**  | Еліміздің әртүрлі өңірлеріндегі кәсіпкерлікті дамытудың мүмкіндіктері мен кедергілерін, мемлекеттік қолдау және несиелендіру бағдарламаларының рөлін талдау. |
|  | **Инфрақұрылымның дамуы және оның Қазақстанның шалғай өңірлерінің әлеуметтік-экономикалық дамуына әсері** | өмір сүру сапасын жақсартудағы көлік, энергетика және цифрлық инфрақұрылымның рөлін зерттеу, шағын және шалғай өңірлерге инвестиция тарту. |
|  | **Жаһандық экономикалық тұрақсыздық жағдайында Қазақстан Республикасы Ұлттық қорының қаражатын пайдаланудың тәуекелдері мен мүмкіндіктері**  | Зерттеу барысында мұнай бағасының ауытқуы, экономикалық санкциялар мен дағдарыстар сияқты халықаралық экономикалық факторлардың Қазақстанның Ұлттық қорын пайдалануға қалай әсер ететіні зерттелмек. Тәуекелдерді басқару тәсілі және қаржылық қауіпсіздікті күшейту мүмкіндігі қарастырылады. |
|  | **Қазақстанның солтүстік және шығыс өңірлерінде агроөнеркәсіп кешенін дамытудың келешегі мен міндеттері**  | Солтүстік және шығыс аймақтардағы экономикалық дамудың қозғаушы күші ретінде ауыл шаруашылығының әлеуетін зерттеу, оның ішінде жаңа технологияларды енгізу. |
|  | **Қазақстан өңірлерінің инновациялық дамуындағы білім мен ғылымның рөлі**  | Университеттердің, ғылыми орталықтардың және инновациялық хабтардың экономикалық өсуді ынталандыруға, әлеуметтік және мәдени инфрақұрылымды дамытуға қосқан үлесін бағалау. |
|  | **Әлеуметтік инновациялар және олардың Қазақстандағы жергілікті қауымдастықтың дамуына әсері** | Қазақстанның ауылдық және шағын қалаларының өмір сүру сапасын жақсартуға ықпал ететін әлеуметтік кәсіпкерлік шешімдерді қолдануды талдау. |
|  | **Қазақстан өңірлерінің әлеуметтік-экономикалық дамуындағы туризмнің рө** | Өңірлердегі қамту және экономикалық өсу көзі ретінде туризмнің әлеуетін, сондай-ақ оның қоршаған ортаға және мәдени әсерін зерттеу. |
|  | **Инвестициялық стратегиялар және Қазақстан өңірлеріне шетелдік инвестицияларды тарту** | Өңір экономикасына инвестиция тарту тәсілдерін зерттеу, оның ішінде қолайлы инвестициялық ахуал жасау және қаржы ресурстарын тиімді пайдалану. |
|  | **Өңірлік кластерлердің қалыптасуы және олардың экономикалық дамуға әсері** | Қазақстанда салалық кластерлерді құру механизмін, олардың өңірлік экономиканы әртараптандыру мен жаңғыртудағы рөлін зерттеу. |
|  | **Қазақстан өңірлерінің әлеуметтік-экономикалық дамуына энергетикалық түрлендірудің әсері** | Жаңартылатын энергия көздеріне көшумен байланысты мүмкіндіктер мен қиындықтарды және бұл процестің өңірлік экономикалардың тұрақтылығы мен теңгеріміне қалай әсер ететінін бағалау. |
|  | **Қазақстан өңірлерінің әлеуметтік тұрақтылығы: экономикалық тұрақсыздық жағдайындағы проблемалар мен шешімдер** | Халықтың әлеуметтік тұрақтылығына (білім беру, денсаулық сақтау, жұмыспен қамту) әсер ететін факторларды, сондай-ақ дағдарыс кезіндегі өмір сүру сапасын және әлеуметтік келісімді жақсартудың ықтимал шешімдерін зерттеу. |
| АЙМАҚТАРДЫҢ ТҰРАҚТЫ ДАМУЫ. |
|  | **Қазақстан өңірлерінің экономикасын әртараптандыру тұрақты даму жолы ретінде**  | Қазақстанның әртүрлі өңірлеріндегі экономиканы әртараптандыру стратегиясын бағалау, олардың әрқайсысының ерекшеліктерін ескере отырып, технология, туризм және жасыл бастамалар сияқты баламалы салаларды дамыту. |
|  | **Қазақстан өңірлерінің тұрақты дамуына қол жеткізудегі цифрландырудың рөлі** | Цифрлық технологияларды енгізу және ақпараттық инфрақұрылымды дамыту өңірлердің әлеуметтік-экономикалық жағдайын қалай жақсартуға, қызметтердің қолжетімділігін арттыруға және экономиканы жаңғырту үдерісін жеделдетуге болатынын талдау. |
|  | **Қазақстан өңірлердің халықаралық экономикалық және экологиялық процестерге интеграциясы** | Қазақстан өңірлерінің халықаралық сауда, инвестициялық және экологиялық келісімдерге неғұрлым тиімді интеграциялануы, сол арқылы олардың тұрақты дамуына ықпал ету жолдары мен тетіктерін зерттеу. |
|  | **Қазақстанның ауылдық аймақтарының дамуы: тұрақты ауыл шаруашылығы мен агротуризмнің келешегі** | Ауыл шаруашылығының тұрақты үлгілерін және шалғайдағы және ауылдық елді мекендердің экономикалық және әлеуметтік дамуының факторы ретіндегі агротуризмнің рөлін зерттеу |
|  | **Қазақстанның қалалық ортасының трансформациясы: қалалар мен шағын қалалар үшін тұрақты тәжірибелер** | Халық санының өсуін, климаттың өзгеруін және экологиялық таза инфрақұрылымның қажеттілігін ескере отырып, Қазақстандағы қалалар мен шағын қалалардың тұрақты даму мүмкіндіктерін бағалау. |
|  | **Жергілікті бастамалар мен серіктестіктер арқылы экономикалық және әлеуметтік дамуды үйлестіру** | Қазақстан өңірлерінің теңгерімді дамуын қамтамасыз ету үшін жергілікті бастамалар мен мемлекеттік, жекеменшік және қоғамдастық секторлары арасындағы серіктестіктердің табысты мысалдарын талдау. |
|  | **Табиғи ресурстар тұрақты дамудың қозғаушы күші ретінде: экономикалық мүдделер мен экологиялық жауапкершілік арасындағы тепе-теңдік** | Қазақстан өңірлерінің табиғи ресурстарды қоршаған ортаға зиян келтірмей тиімді пайдалану және табиғи мұраны дамыту мен сақтау арасындағы тепе-теңдікті қалай табуға болатынын зерттеу. |
|  | **Қазақстан өңірлерінің тұрақты стратегиясының бөлігі ретінде инклюзивті даму** | Теңдік пен әлеуметтік әділеттілікті қамтамасыз етудегі инклюзивті стратегиялардың рөлін бағалау, осал топтарға қолдау көрсетуге және оларды экономикалық және әлеуметтік процестерге қосуға баса назар аудару.  |
|  | **Қазақстан өңірлерінің көлік-логистикалық инфрақұрылымындағы инновациялар арқылы тұрақты даму** | Көлік және логистикалық жүйелерді модернизациялау бүкіл ел бойынша өңірлерде теңгерімді дамуға, негізгі нарықтарға қолжетімділікті қамтамасыз етуге және ішкі байланысты жақсартуға қалай көмектесетінін зерттеу. |
|  | **Қазақстан аймақтарының тұрақты даму үлгілері: климаттың өзгеруіне және экологиялық проблемаларға бейімделу** | Климаттың өзгеруінің әсерін азайтуға, қоршаған ортаны қорғауға және табиғи ресурстарды пайдалануға бағытталған елдің әртүрлі өңірлері үшін тұрақты дамудың тиімді үлгілерін зерттеу. |
|  | **Қазақстанның таулы және далалық өңірлеріндегі экологиялық туризмді дамытудың мәселелері мен келешегі** | Табиғи ресурстарды сақтауға баса назар аудара отырып, Алтай, Тянь-Шань және т.б. аймақтардағы экотуризмнің мүмкіндіктері мен міндеттерін бағалау. |
| СТРАТЕГИЯЛЫҚ ДАМУ |
|  | **Халықтың көші-қоны және оның Қазақстан аймақтарының әлеуметтік-экономикалық дамуына әсері** | Ішкі көші-қон үрдістерін, көші-қон ағынын жеңілдететін және тежейтін факторларды және олардың жергілікті экономикаға әсерін зерттеу |
|  | **Қазақстан аймақтарындағы этносаралық қатынастардың жағдайы: әлеуметтік тұрақтылықтың мәселелері мен мүмкіндіктері** | Этностардың өзара әрекеттесуін жақсартудың негізгі проблемалары мен мүмкіндіктерін анықтау мақсатында Қазақстанның әртүрлі аймақтарындағы этносаралық қатынастардың қазіргі жағдайын зерттеу. Этникалық әртүрлі аймақтардағы келісім мен бейбітшілікті қолдаудағы мемлекеттік саясат пен білім беру бағдарламаларының рөліне ерекше назар аударылатын болады. |
|  | **Қазақстан аймақтарындағы конфессияаралық қатынастар: әртүрлілік жағдайындағы діни топтардың өзара әрекеттесуін талдау** | Қазақстанның әртүрлі аймақтарындағы конфессияаралық қатынастардың жай-күйін зерттеу, бейбітшілік пен өзара түсіністікке ықпал ететін, сондай-ақ шиеленістің себебі болуы мүмкін факторларды анықтау. Зерттеуде толеранттылық пен бейбітшілікті сақтаудағы діни ұйымдар мен мемлекеттік саясаттың рөліне баса назар аударылады. |
|  | **Қазақстан аймақтарындағы ішкі мигранттарды интеграциялау: бейімделудің әлеуметтік-мәдени және экономикалық аспектілері** | Қазақстандағы ішкі көші-қон процестерін талдау, оның ішінде ауылдық жерлерден қалаларға көшу және халықтың аймақтар арасындағы қозғалысы. Зерттеу жұмысы мигранттарды бейімдеу мәселелеріне, соның ішінде жұмыспен қамту, әлеуметтік қамсыздандыру, мәдени интеграция және жаңа қауымдастықтарды қалыптастыру мәселелеріне арналады. |
|  | **Қазақстандағы облыстық маңызы бар қалалардағы жергілікті өзін-өзі басқарудың тиімділігі: проблемалары мен даму перспективалары** | Қазақстанның ірі қалаларында, оның ішінде облыстық маңызы бар қалаларда жергілікті өзін-өзі басқару органдарының қызметін бағалау. Зерттеу институционалдық тетіктерді, мемлекеттік органдар мен халықтың өзара әрекеттесуін талдауға және осы қалалардағы экономикалық және әлеуметтік процестерге байланысты басқару проблемаларын анықтауға бағытталатын болады. |
|  | **Қазақстанның жергілікті атқарушы органдарының азаматтармен байланысының ерекшеліктері: тәжірибесі және жетілдіру перспективалары** | Қазақстандағы жергілікті атқарушы билік пен азаматтар арасындағы қарым-қатынастың қазіргі әдістері мен құралдарын зерттеу. Осы коммуникациялардың тиімділігін бағалау және халық арасында үлкен ашықтықты, қолжетімділікті және сенімділікті арттыру үшін өзара әрекеттесуді жақсарту жолдарын ұсыну. |
|  | **Орталық және аймақтық органдардың өзара әрекеттесуінің коммуникациялық стратегиялары** | Зерттеу мемлекеттік саясатты жүзеге асыру және аймақтық мәселелерді шешу үшін маңызды болып табылатын әртүрлі басқару деңгейлері арасындағы тиімді өзара іс-қимылды орнату үшін қолданылатын әдістер мен тәсілдерді талдауға бағытталған. |
|  | **Мемлекеттік басқарудың цифрлық трансформациясы: кедергілер мен мүмкіндіктер** | Цифрлық технологиялардың мемлекеттік басқаруға әсері талданады, кадр тапшылығы немесе инфрақұрылымның болмауы сияқты бар кедергілер, сондай-ақ мемлекеттік органдарда цифрлық шешімдерді енгізуден мүмкін болатын артықшылықтар анықталады деген күтілім бар. |
|  | **Мемлекет пен ҮЕҰ серіктестігі: сәтті жағдайлар мен кедергілер** | Бұл зерттеу мемлекеттік органдар мен үкіметтік емес ұйымдар арасындағы ынтымақтастықтың сәтті мысалдарын талдауға, сондай-ақ тараптардың мүдделеріне сәйкес құқықтық кедергілер немесе сәйкессіздіктер сияқты проблемаларды анықтауға бағытталуы керек. |
|  | **Ауылды дамытудағы төртінші деңгейлі бюджеттің рөлі: тиімділік және қиындықтар** | Ауылдық аймақтарды қолдауға бөлінген төртінші деңгейдегі бюджет қаражатын пайдалану тиімділігін зерделеу, сондай-ақ жобаларды іске асыру барысында жергілікті атқарушы органдардың алдында тұрған проблемаларды талдау қажет. |
|  | **Жергілікті өзін-өзі басқаруды дамытудағы дәстүрлі қауымдастықтың рөлі** | Бұл зерттеу дәстүрлі қауымдастықтардың жергілікті өзін-өзі басқаруды дамытуға әсерін, соның ішінде жергілікті басқарудағы жергілікті әдет-ғұрыптардың, тәжірибелердің және өзара әрекеттестіктердің рөлін зерттеуі керек. |
|  | **Аймақтық басқарудағы орталықтандыру мен орталықсыздандыру арақатынасын оңтайландыру** | Мемлекеттік басқарудың тиімділігін арттыру және өңірлік өсу мен дамуды қамтамасыз ету үшін аймақтық басқарудағы орталықтандыру мен орталықсыздандыруды қалай дұрыс теңестіруге болатынын талдау қажет. |
|  | **Аймақтық бірегейлікті қалыптастыру және өзгерту** | Бұл зерттеу қазіргі саяси және экономикалық өзгерістер контекстінде аймақтық бірегейлікті қалыптастыру және өзгерту процестеріне, сондай-ақ бұл аймақтардың тұрақтылығы мен дамуына қалай әсер ететініне назар аударуы керек. |
| ӘЛЕУМЕТТІК САЯСАТ |
|  | **Қазақстан аймақтарындағы әлеуметтік қолдау бағдарламаларының тиімділігі: әсер етуді талдау және жақсарту жолдары** | Зерттеу Қазақстанның әртүрлі аймақтарындағы қолданыстағы әлеуметтік қолдау бағдарламаларын, оның ішінде олардың халықтың әлеуметтік әл-ауқатына әсерін талдауға бағытталған. Ағымдағы бағдарламалардың тиімділігін бағалау және халықтың осал топтарын қолдау тетіктерін жетілдіру бойынша ұсыныстар беру. |
|  | **Қазақстан аймақтарындағы демографиялық саясат мәселелері: қиындықтар мен мүмкіндіктер** | Еліміздің әртүрлі аймақтарындағы демографиялық жағдайға байланысты проблемаларды, оның ішінде туу көрсеткішін, халықтың қартаюын, көші-қон процестерін және олардың аймақтардың әлеуметтік-экономикалық дамуына әсерін зерттеу. Мемлекеттік демографиялық саясатты және оның аймақтардың қажеттіліктеріне сәйкестігін бағалау. |
|  | **Қазақстан аймақтарындағы білім: мектепке дейінгі, орта және жоғары білім берудің сапасын арттыру мәселелері мен жолдарын талдау** | Еліміздің әртүрлі аймақтарындағы білім беру жүйесінің қазіргі жағдайын бағалау, мектепке дейінгі, орта және жоғары білім беру саласындағы проблемаларды анықтау. Білім берудің қолжетімділігі мен сапасындағы кедергілерді, сондай-ақ білім беру үдерістерін жетілдіру бойынша ұсыныстарды қарастыру. |
|  | **Қазақстан аймақтарындағы денсаулық сақтау және міндетті әлеуметтік медициналық сақтандыру (МӘМС): проблемалары мен перспективалары** | МӘМС жүйесін енгізу мен тиімділігіне назар аудара отырып, Қазақстан аймақтарындағы денсаулық сақтаудың жай-күйін зерттеу. Шалғайдағы және ауылдық елді мекендердегі медициналық қызметтердің қолжетімділігін бағалау, сондай-ақ МӘМС медициналық қызмет көрсету сапасына әсерін талдау. |
|  | **Қазақстан аймақтарындағы қыздар мен әйелдердің ұрпақты болу қатынасы: әлеуметтік, мәдени және экономикалық факторлар** | Еліміздің әртүрлі аймақтарындағы әйелдердің репродуктивті ұстанымына әсер ететін факторларды талдау. Отбасын жоспарлау шешімдеріне әсер ететін мәдени, әлеуметтік және экономикалық аспектілерді, сондай-ақ отбасы саясатын қолдау тәсілдерін зерттеу. |
|  | **Қазақстан аймақтарындағы байлар әлеуметтік тап ретінде: элиталардың экономикалық және әлеуметтік дамуға әсері** | Қазақстан аймақтарының әлеуметтік-экономикалық құрылымындағы ауқатты әлеуметтік топтардың рөлін зерттеу. Жергілікті элиталардың саяси және экономикалық шешімдер қабылдауға ықпалын, сондай-ақ олардың тұрақты даму мен әлеуметтік әділеттілікті қамтамасыз етудегі рөлін бағалау. |
|  | **Өлкетану мұражайлары Қазақстан аймақтарындағы ұлттық бірегейлікті қалыптастыру құралы ретінде** | Мәдени мұраны сақтау мен насихаттаудағы тарихи-өлкетану мұражайларының рөлін, сондай-ақ олардың Қазақстан аймақтарының тұрғындары арасында ұлттық бірегейлікті қалыптастыру мен нығайтудағы рөлін талдау. Мұражайларды білім беру және мәдени орталықтар ретінде пайдалану мүмкіндігін қарастыру. |
|  | **Қазақстан аймақтарындағы білім теңсіздігі проблемалары: аймақтық айырмашылықтар және оларды жою жолдары** | Қазақстанның әртүрлі аймақтары арасындағы білім берудегі теңсіздік деңгейін, оның ішінде оқу орындарының қолжетімділігін, оқыту сапасы мен ресурстарды бағалау. Білім берудегі теңсіздіктің себептерін талдау және оны реформалар мен инфрақұрылымды жақсарту арқылы азайтудың мүмкін жолдары. |
|  | **Цифрлық дәуірдегі азаматтық белсенділік: Қазақстан аймақтарындағы әлеуметтік желілер мен онлайн платформалардың рөлі** | Қазақстанның әртүрлі аймақтарындағы азаматтық белсенділікті ынталандырудағы цифрлық технологиялар мен әлеуметтік желілердің рөлін зерттеу. Онлайн-платформалардың қоғамның саяси және әлеуметтік процестерге қатысуына әсерін, сондай-ақ олардың жергілікті бастамаларды ілгерілетудегі рөлін сараптау. |
|  | **Қазақстан аймақтарында міндетті әлеуметтік медициналық сақтандыру (МӘМС) шеңберіндегі медициналық қызметтердің негізгі мәселелері мен қолжетімділігі** | Қазақстанның өңірлеріне, әсіресе шалғай және ауылдық елді мекендерге баса назар аудара отырып, МӘМС шеңберінде медициналық қызметтердің қолжетімділігі мен сапасын бағалау. МӘМС жүйесін енгізуге байланысты негізгі проблемаларды анықтау және халыққа медициналық қызмет көрсетуді жақсарту бойынша оларды шешу бойынша ұсыныстар. |
| ХАЛЫҚАРАЛЫҚ ЫНТЫМАҚТАСТЫҚ |
|  | **Орталық Азиядағы көлік дәліздерінің даму динамикасы және олардың Қазақстан үшін маңызы: экономикалық талдау** | Зерттеу Орталық Азиядағы Жібек жолы сияқты көлік дәліздерінің дамуын және олардың Қазақстанның экономикалық жағдайына әсерін талдауға бағытталған. Транскаспийлік көлік бағыты мен теміржол желілері сияқты негізгі инфрақұрылымдық жобаларға, сондай-ақ Қазақстанның халықаралық көлік ағындарына интеграциялануымен байланысты экономикалық тиімділікке ерекше назар аударылады. Сондай-ақ мақалада жаһандық экономикалық және геосаяси өзгерістер контекстіндегі Қазақстан үшін қиындықтар мен мүмкіндіктер талданады. |
|  | **Қазақстан мен Оңтүстік Корея, Жапония, Вьетнам және Индонезия арасындағы одан әрі ынтымақтастықтың перспективалы секторлары: экономикалық және стратегиялық талдау** | Зерттеу Қазақстан мен Оңтүстік Корея, Жапония, Вьетнам және Индонезия арасындағы экономикалық ынтымақтастықты тереңдету үшін перспективалық секторларды анықтауға бағытталады. Талдау ақпараттық технологиялар, ауыл шаруашылығы, энергетика, машина жасау және өңдеу өнеркәсібі сияқты салалардағы өзара мүдделерді анықтай отырып, ағымдағы сауда-экономикалық қатынастарды бағалауды қамтиды. Зерттеу сонымен қатар осы секторлардағы серіктестікті нығайтуға ықпал ететін факторларды және одан әрі ынтымақтастықтың стратегиялық бағыттарын қарастырады. |
|  | **Қазақстан Республикасы аймақтары мен Қытай Халық Республикасы провинциялары арасындағы аймақаралық ынтымақтастық жағдайы: міндеттер мен мүмкіндіктер** | Бұл зерттеу тақырыбы Қазақстан мен Қытай провинциялары арасындағы аймақаралық ынтымақтастық жағдайын талдауға арналған. Зерттеу сауда, көлік және энергетикалық байланыстар, сондай-ақ екі елдің аймақтары арасындағы мәдени және білім алмасу салаларындағы ағымдағы және перспективалық жобаларды бағалауға бағытталған. Логистикалық және кедендік қиындықтар сияқты ынтымақтастықтағы қиындықтар мен кедергілер, сондай-ақ Жібек жолы және «Бір белдеу, бір жол» бастамасы аясында өзара тиімді нәтижелерге қол жеткізу үшін өзара іс-қимылды жақсарту бойынша ұсыныстар талқыланады. |
|  | **Су дипломатиясы және аймақтық даму: Орталық Азиядағы трансшекаралық су ресурстарын басқарудың бірлескен шешімдерін іздеу Қазақстан аймақтарына қалай әсер етеді** | Зерттеу Орталық Азиядағы трансшекаралық су ресурстарын басқару бойынша келісімдерге қол жеткізудің күрделі үдерісінің Қазақстан аймақтарының тұрақты дамуына әсерін зерттеуге бағытталған. Талдау халықаралық келісімдер мен аймақтық бастамаларды қоса алғанда, аймақтағы су дипломатиясының ағымдағы тетіктеріне шолуды қамтиды. Қазақстан аймақтарының (бірінші кезекте оңтүстік өңірлерінің) трансшекаралық су ресурстарына тәуелділігіне баға беріліп, су ресурстарын тиімді басқару мен өңірлердің әлеуметтік-экономикалық дамуы арасындағы байланыс қарастырылады. Зерттеу сонымен қатар Қазақстанның өңірлік су дипломатиясындағы қиындықтары мен мүмкіндіктерін анықтайды. |
|  | **Қазақстан мен Оңтүстік Кавказ арасындағы байланысты кеңейту: шекаралық ынтымақтастықтың Қазақстан аймақтарына әсері** | Зерттеудің мақсаты – Қазақстанның Оңтүстік Кавказ мемлекеттерімен байланысының кеңеюі шекаралық ынтымақтастық призмасы арқылы еліміздің аймақтарының әлеуметтік-экономикалық дамуына қалай әсер ететінін бағалау. Талдау Қазақстан мен Оңтүстік Кавказ елдері арасындағы ынтымақтастықтың сауда, көлік және энергетика салаларына баса назар аудара отырып, қолданыстағы салаларын қарастырады. Қазақстанның жекелеген аймақтарының осы байланыстарды дамытудағы рөлі зерттеліп, трансшекаралық жобалардың жергілікті қауымдастық пен бизнес үшін экономикалық және әлеуметтік әсерлеріне баға беріледі. Ынтымақтастықты тереңдету жолындағы ықтимал қиындықтар мен кедергілер де қарастырылады |
|  | **Қазақстанда ядролық кластердің қалыптасуы және оның аймақтардың әлеуметтік-экономикалық дамуына әсері** | Зерттеу Қазақстандағы ядролық кластердің қалыптасу процесін зерттеуге және оның ел аймақтарының әлеуметтік-экономикалық дамуына әсерін бағалауға бағытталған. Зерттеуде ядролық кластердің қалыптасу кезеңдері мен негізгі элементтеріне (тау-кен өндіру, өңдеу, отын өндіру, ғылыми әзірлемелер) талдау жасалады. Кластерді дамытуға ең көп қатысатын Қазақстанның өңірлері қарастырылады. Ол атом өнеркәсібінің осы аймақтардағы жұмыспен қамтуға, инфрақұрылымға және өмір сүру деңгейіне әсерін бағалауға, сондай-ақ ядролық кластерді дамытуға байланысты экологиялық және әлеуметтік тәуекелдерді және оларды барынша азайту жолдарын анықтауға арналған. |

*№1 қосымша*

**Өтінім**

1.Тегі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Аты \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Әкесінің аты (бар болса) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Туған күні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Білімі (магистр)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ғылыми дәрежесі, ғылыми атағы (болған жағдайда)\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_5. Ағымдағы қызметі (үміткердің жұмыс орны, лауазымы/оқу орны)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_6. Жалпы жұмыс өтілі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| 7. Ғылыми басылымдардағы жарияланымдар \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | саны  |
| 8. Байланыс деректері (моб./жұм. телефондар, электрондық пошта)9. Тұратын мекенжайы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

10. Қоса беріліп отырған құжаттар\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мен, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (толық аты-жөні) осы арқылы Өтініште және оған қоса берілген құжаттарда қамтылған барлық мәліметтердің шындыққа сәйкестігін, шынайы фактілерге сәйкес келетінін растаймын және кепілдік беремін және менің жарамдылығым, біліктілігім, сапалық және басқа талаптарым туралы жалған ақпарат бергенім, авторлық және сабақтас құқықтардың сақталуы, Қазақстан Республикасының қолданыстағы заңнамасында көзделген өзге де шектеулер үшін жауапкершілікті сезінетінін білдіремін. Мен мұндай жалған ақпарат бергені үшін толық жауапкершілікті өз мойныма аламын.

Сондай-ақ 2024 жылға арналған Жас сарапшыларды қолдау бағдарламасы туралы Ереженің барлық шарттарын оқып шыққаныма және қабылдағаныма кепілдік беремін.

Өтінімке қол қою арқылы мен өз келісімімді беремін:

- Қазақстан Республикасының 2013 жылғы 21 мамырдағы № 94-V «Дербес деректер және оларды қорғау туралы» Заңымен белгіленген тәртіппен дербес деректерді жинауға және өңдеуге (ҚСЗИ қамтамасыз ететін және ҚСЗИ-ге беретін есепке алу, жүйелеу, сақтау, нақтылау, алу, пайдалану, жою және өшіру).

\_\_\_\_\_\_\_\_\_\_\_\_\_\_\_\_Қолы

 «\_\_\_\_»\_\_\_\_\_\_\_\_\_\_ 2025 ж.

*№3 қосымша*

**Уәждемелік эссе**

**Уәждемелік эссе келесі ақпаратты қамтуы керек:**

* 1. Сіз осы Бағдарламаға қатысуға неліктен қызығушылық таныттыңыз?
	2. Сіздің ұсынылған бағыттар бойынша (№3 қосымшаға сәйкес) қандай тақырыпқа және неге талдамалық баяндама жазғыңыз келеді?
	3. Осы зерттеуді жүргізуге сіздің қандай кәсіби/зерттеу дағдыларыңыз көмектеседі?
	4. Сіздің қандай кәсіби дағдыларыңыз бен біліктілігіңіз ҚСЗИ қызметінде пайдалы болуы мүмкін?

*Сөздердің жалпы саны: 250-300 баспа (компьютерлік) мәтінмен[[1]](#footnote-1)*

\_\_\_\_\_\_\_\_\_\_\_\_\_\_\_\_Қолы

 «\_\_\_\_»\_\_\_\_\_\_\_\_\_\_ 2025 ж.

*№4 қосымша*

**Зерттеу тақырыбының негіздемесі (proposal)**

|  |  |
| --- | --- |
| **Зерттеу тақырыбы**  | *Өтінімде берілген тақырып бойынша* |
| **Өзектіліктің негіздемесі**  | *Осы мәселенің ықтимал себептерін көрсете отырып, зерттеу тақырыбының өзектілігін ашу қажет* *150 сөзден артық емес* |
| **Ғылыми жаңалық**  | *Зерттеудің ғылыми жаңалығын зерттелетін тақырыпқа қатысты әлемде және Қазақстан Республикасында жүргізілген алдыңғы ғылыми зерттеулерге міндетті түрде шолу жасай отырып негіздеу.* *200 сөзден артық емес* |
| **Зерттеудің мақсаты мен міндеттері**  | *Мақсат қысқаша және нақты жазылған, зерттеу тақырыбына сәйкес келуі, қол жетімді болуы және жобаны іске асыру нәтижесінде күтілетін шешімнің сипатын көрсетуі керек. Мақсаттың мазмұны жүргізілген зерттеулер нәтижесінде жауап беру болжанатын негізгі сұрақты көрсетуі тиіс.* *50 сөзден артық емес.* *Міндеттер логикалық өзара байланысты, дәйекті міндеттер арқылы жобаның мақсатына жету жолдарын сипаттауы керек.* *150 сөзден артық емес.* |
| **Зерттеу әдістемесі**  | 1. *қойылған мақсаттарға қол жеткізу тәсілдерінің негіздемесі ретінде жұмыста пайдаланылатын зерттеу әдістерінің сипаттамасы, олардың жоба мақсаты мен міндеттерімен өзара байланысы;*
2. *бастапқы (алғашқы) ақпаратты жинау әдістері, оның дереккөздері және жобаның міндетін шешу үшін қолдану, деректерді өңдеу тәсілдері, сондай-ақ олардың сенімділігі мен жаңғыртылуын қамтамасыз ету.*

*200 сөзден артық емес* |
| **Зерттеудің күтілетін тәжірибелік нәтижесі**  | *100 сөзден артық емес.* |

\_\_\_\_\_\_\_\_\_\_\_\_\_\_\_\_Қолы

 «\_\_\_\_»\_\_\_\_\_\_\_\_\_\_ 2025 ж.

*№6 қосымша*

# №1 бағалау өлшемдері

(уәждемелік эссе бойынша)

|  |  |
| --- | --- |
|  | **Ұпайлар**  |
| **Талаптар**  | **0**  | **1**  | **2**  | **3**  | **4**  | **5**  |
| Бағдарламаға қатысуға қызығушылық дәрежесі  | қызығушылықт ың болмауы  | қызығушылық тың төмен деңгейі  | орташа деңгейден төмен қызығушылық  | қызығушылықт ың орташа дәрежесі  | орташа деңгейден жоғары қызығушылық  | қызығушылықтың жоғары деңгейі  |
| Зерттеу тақырыбын таңдаудың негізділігі  | негіздеменің болмауы  | негіздеменің төмен дәрежесі  | негіздеменің орташа деңгейінен төмен  | негіздеменің орташа деңгейі  | негіздеменің орташа деңгейінен жоғары  | негіздеменің жоғары дәрежесі  |
| Үміткердің таңдалған зерттеу бағытына сәйкес зертеушіллік дағдыларының болуы  | жоқ  | бар  | -  | -  | -  | -  |
| Үміткердің ҚСЗИ-ға пайдалы дағдыларының болуы  | жоқ  | бар  | -  | -  | -  | -  |

# №2 бағалау өлшемдері

(зерттеу тақырыбының негіздемесі бойынша)

|  |  |  |  |  |  |  |
| --- | --- | --- | --- | --- | --- | --- |
|  |  |  |  | **Ұпайлар**  |  |  |
| **Өлшемдер**  |  | **0**  | **1**  | **2**  | **3**  | **4**  | **5**  |
| Өзектіліктің негіздемесі  | жоқ |  | төмен деңгей | орташадан төмен деңгей | орташа деңгей | орташадан жоғары деңгей | жоғары деңгейі |
| Ғылыми жаңалығы  | жоқ |  | төмен деңгей | орташадан төмен деңгей | орташа деңгей | орташадан жоғары деңгей | жоғары деңгейі |
| Зерттеудің мақсаты мен міндеттері  | жоқ |  | төмен деңгей | орташадан төмен деңгей | орташа деңгей | орташадан жоғары деңгей | жоғары деңгейі |
| Зерттеу әдістемесі  | жоқ |  | төмен деңгей | орташадан төмен деңгей | орташа деңгей | орташадан жоғары деңгей | жоғары деңгейі |
| Зерттеудің күтілетін практикалық нәтижесі  | жоқ |  | төмен деңгей | орташадан төмен деңгей | орташа деңгей | орташадан жоғары деңгей | жоғары деңгейі |

1. *Белгіленген сөздер санын сақтамаған жағдайда, өтінім автоматты түрде қабылданбайды* [↑](#footnote-ref-1)